open-index/open-wikipedia-markdown huggingface dataset:
บลูเบอร์รี

**บลูเบอร์รี** () เป็นพืชดอกในสกุล *[[Vaccinium]]* เป็นพืชหลายปีมีผลรสเปรี้ยวสีฟ้าเข้มขนาด 5–16 มม.  ส่วนมากอยู่ในหมู่ *Cyanococcus*   ต้นมีหลายขนาดตั้งแต่ต้นสูง 10 ซม. ถึง 4 เมตร มีทั้งผลัดใบและไม่ผลัดใบ ใบรูปไข่ถึงรูปหอก ยาว 1–8 ซม. กว้าง 0.5–3.5 ซม. ดอกรูประฆังสี ขาว ชมพู หรือแดง ผลไม้ที่ขายในชื่อ "บลูเบอร์รี" มีถิ่นกำเนิดในทวีปอเมริกาเหนือ (บลูเบอร์รีไม้พุ่มสูงที่ปลูกในเชิงพาณิชย์นั้นถูกนำเข้าสู่ยุโรปในช่วงคริสต์ทศวรรษที่ 1930)

## อ้างอิง

## ดูเพิ่ม
*Clayton-Greene, K.: Web page titled "The Blueberry Industry in Australia: An Overview" a summary of an article at the Web site for the International Society for Horticultural Science. The article appears to have been written in the 1990s, accessed August 24, 2006.
*Gaskell, Mark. "Strategies for Off-Season Blueberry Production on Coastal California Small Farms" an article in "Central Coast Agriculture Highlights" a newsletter published by the University of California Cooperative Extension, February 2006 issue, page 2, accessed August 24, 2006.
*
*University of California Cooperative Extension (2006). ''Strategies for Off-Season Blueberry Production on Coastal California Small Farms'' (pdf file) an article by Mark Gaskell in *Central Coast Agriculture Highlights* newsletter. Accessed August 24, 2006.
*
* Google books link
*Wild blueberry culture in Maine  (FAO)
*"The Blueberry Bulletin" newsletter (New Jersey) 

หมวดหมู่:เบอรี่
หมวดหมู่:สกุลบลูเบอร์รี
ซิลเวีย เฟรแร

**ซิลเวีย อัลเบอร์กูแอกูว์ เฟรแร** (; ) เกิดวันที่ 23 กันยายน ค.ศ. 1984 ในกรุงบูดาเปสต์ ประเทศฮังการี เป็นทั้งนางแบบและผู้เข้าร่วมประกวดนางงาม เธอสืบสายเลือดผสมจากชาวฮังการีและชาวโปรตุเกส มารดาของเธอเป็นชาวฮังการี และบิดาของเธอเกิดในประเทศโมซัมบิกโดยมีพ่อแม่เป็นชาวโปรตุเกส

ซิลเวียได้รับการเปิดตัวครั้งแรกในฐานะผู้เข้าร่วมแข่งขันประกวดนางงามใน ค.ศ. 2005 เมื่อเธอเป็นตัวแทนของประเทศโมซัมบิก ซึ่งเป็นบ้านเกิดของผู้เป็นพ่อ ในการประกวดมิสโกลบอินเตอร์เนชั่นแนล 2005 ที่กรุงติรานา ประเทศแอลเบเนีย สามปีต่อมา เธอยังชนะการประกวดนางงามระดับชาติของมิสเวิลด์ฮังการี และได้เดินทางสู่โจฮันเนสเบิร์ก ประเทศแอฟริกาใต้ เพื่อเป็นตัวแทนของฮังการีในรายการมิสเวิลด์ 2008 เธอไม่ได้ตำแหน่งในมิสโกลบอินเตอร์เนชั่นแนล อย่างไรก็ตาม เธอได้เข้ารอบ 4 อันดับสุดท้ายสำหรับรางวัลบิวตี้วิธอะโพเพิสที่การประกวดมิสเวิลด์ สำหรับการทำงานของเธอร่วมกับมูลนิธิ NEM ADOM FEL ที่ทุ่มเทอุทิศให้กับคนพิการและสร้างคุณค่าให้กับคนพิการในสังคม รวมถึงให้บุคคลเหล่านี้รู้สึกได้ถึงการยอมรับ

นอกจากภาษาฮังการีแล้ว เธอยังสามารถพูดภาษาโปรตุเกส และภาษาอังกฤษ รวมถึงภาษาฝรั่งเศสอีกเล็กน้อย เธอสำเร็จการศึกษาระดับปริญญาในสาขาเศรษฐศาสตร์ และศึกษาต่อด้านการสื่อสาร

## อ้างอิง

## แหล่งข้อมูลอื่น
* Szilvia Freire  

หมวดหมู่:ชาวฮังการี
หมวดหมู่:บุคคลจากบูดาเปสต์
หมวดหมู่:บุคคลเชื้อสายโปรตุเกส
เกตโตนาซี

ระหว่างสงครามโลกครั้งที่สอง **[[เกตโต]]ในทวีปยุโรปภายใต้การยึดครองของ[[นาซี]]** ถูกจัดตั้งขึ้นโดยนาซีเยอรมนีเพื่อกักขังชาวยิว และบางครั้งอาจรวมชาวยิปซี เข้าไปในพื้นที่แออัดแน่นของนคร รวมแล้ว ตามบันทึกของพิพิธภัณฑ์อนุสรณ์การล้างชาติโดยนาซีสหรัฐอเมริกา "พวกเยอรมันจัดตั้งเกตโตอย่างน้อย 1,000 แห่งเฉพาะในโปแลนด์และสหภาพโซเวียตส่วนที่เยอรมนียึดครองและผนวกไว้" ดังนั้น ตัวอย่างจึงตั้งใจเพียงเพื่อแสดงให้เห็นขอบเขตและสภาพความเป็นอยู่ของเกตโตทั่วยุโรปตะวันออก แม้คำว่า "เกตโต" จะใช้โดยทั่วไปในงานประพันธ์เกี่ยวกับการล้างชาติโดยนาซี แต่พวกนาซีมักเรียกสถานกักกันเหล่านี้บ่อยครั้งว่า "ย่านชาวยิว" (Jewish Quarter)

ไม่นานหลังการรุกรานโปแลนด์ใน ค.ศ. 1939 นาซีเยอรมนีเริ่มต้นการเคลื่อนย้ายชาวยิวโปแลนด์ออกจากบ้านอย่างเป็นระบบ และส่งตัวเข้าไปในพื้นที่ที่กำหนดให้ตามนครและเมืองใหญ่ของโปแลนด์ เกตโตแห่งแรกที่ปีโอเตอร์คูฟตริบูนัลสกีก่อตั้งขึ้นในเดือนตุลาคม ค.ศ. 1939 และอีกหลายแห่งที่ก่อตั้งขึ้นระหว่าง ค.ศ. 1940 และ 1941 เกตโตหลายแห่งมีการตั้งกำแพงกั้นหรือปิดล้อมด้วยรั้วลวดหนาม ในกรณีของเกตโตปิดผนึก ยิวคนใดที่หลบหนีจะถูกยิง วอร์ซอเกตโตเป็นเกตโตที่ใหญ่ที่สุดในทวีปยุโรปภายใต้การยึดครองของนาซี โดยมีชาวยิว 400,000 คนอาศัยกันอยู่อย่างแออัดในพื้นที่ 3.4 ตารางกิโลเมตร ซึ่งตั้งอยู่ ณ ใจกลางนคร ลอดซ์เกตโตเป็นเกตโตแห่งใหญ่รองลงมา โดยมีชาวยิวอาศัยอยู่ราว 160,000 คน

## ประเภทและสภาพความเป็นอยู่
สถานการณ์ในเกตโตนั้นโหดร้าย ในกรุงวอร์ซอ ประชากร 30% ถูกบังคับให้อาศัยอยู่ในพื้นที่ 2.4% ของนคร โดยมีความหนาแน่นถึง 7.2 คนต่อห้อง พวกยิวไม่ได้รับอนุญาตให้ออกนอกเกตโต ดังนั้นพวกเขาจึงต้องพึ่งการลักลอบและการปันส่วนอาหารที่พวกนาซีจัดให้ ในกรุงวอร์ซอ การปันส่วนนั้นอยู่ที่ 253 แคลอรีต่อชาวยิวหนึ่งคน เปรียบเทียบกับ 669 แคลอรีต่อชาวโปแลนด์หนึ่งคน และ 2,613 แคลอรีต่อชาวเยอรมันหนึ่งคน ด้วยสภาพความเป็นอยู่ที่แออัด อาหารที่ไม่เพียงพอและการสุขาภิบาลที่แทบไม่มี ทำให้ชาวยิวหลายแสนคนเสียชีวิตด้วยโรคระบาดหรือความหิวโหย

เกตโตสามารถแบ่งออกได้เป็นสามประเภท **เกตโตปิดหรือปิดผนึก**ส่วนใหญ่ตั้งอยู่ในโปแลนด์และสหภาพโซเวียตภายใต้การยึดครองของนาซี เกตโตเหล่านี้ถูกล้อมด้วยกำแพงอิฐ รั้วหรือรั้วลวดหนามซึ่งขึงไว้ระหว่างเสา ยิวไม่ได้รับอนุญาตให้อาศัยอยู่ในพื้นที่อื่นใด หากฝ่าฝืน ทางการเยอรมันประกาศว่าจะถูกประหารชีวิต สภาพความเป็นอยู่ในเกตโตปิดนั้นเลวร้ายที่สุด ย่านที่ยิวอยู่อาศัยนั้นแออัดและขาดสุขอนามัยอย่างยิ่ง การอดอยาก การขาดแคลนอาหารเป็นประจำ การขาดแคลนความอบอุ่นในฤดูหนาว และพนักงานเทศบาลที่ไม่เพียงพอนำไปสู่การแพร่ระบาดของโรคระบาดบ่อยครั้ง เช่น โรคบิดและไข้รากสาดใหญ่ จนนำไปสู่อัตราการตายที่สูง เกตโตนาซีส่วนใหญ่เป็นประเภทนี้ 

เกตโตเปิด ซึ่งไม่มีกำแพงหรือรั้วล้อม เกิดขึ้นส่วนใหญ่ในช่วงต้นของสงครามโลกครั้งที่สองในโปแลนด์และสหภาพโซเวียตภายใต้การยึดครองของนาซี แต่ยังพบในทรานส์นิสเตรียของยูเครน ซึ่งถูกยึดครองและปกครองโดยทางการโรมาเนีย มีข้อจำกัดอย่างเคร่งครัดในการเข้าและออกจากเกตโตเหล่านี้  
 
**เกตโตได้ถูกกำจัดหรือทำลาย**ในช่วงปลายของการล้างชาติโดยนาซี เป็นเวลาระหว่างสองถึงหกสัปดาห์เท่านั้น ในสหภาพโซเวียตภายใต้การยึดครองของนาซี โดยเฉพาะอย่างยิ่งในลิทัวเนีย และโซเวียตยูเครน เช่นเดียวกับในฮังการี เกตโตเหล่านี้ถูกปิดผนึกอย่างแน่นหนา ประชากรยิวที่ถูกคุมขังไว้ในนั้นรอแต่ถูกเนรเทศหรือถูกยิงโดยพวกเยอรมัน ซึ่งบ่อยครั้งด้วยความช่วยเหลือของกองกำลังฝ่ายสนับสนุน

## อ้างอิง

หมวดหมู่:เกตโตยิวในทวีปยุโรป
หมวดหมู่:ประวัติศาสตร์ยิว
ฟาง จงซิ่น

**ฟาง จงซิ่น** (, , พินอิน: Fāng Zhōngxìn) นักแสดงชายชาวฮ่องกง เกิดเมื่อวันที่ 17 มีนาคม ค.ศ. 1963 ที่มาเก๊า

ฟาง จงซิ่น ได้รับฉายาว่า *"[[ริชาร์ด เกียร์]] แห่ง[[ฮ่องกง]]"* เริ่มต้นอาชีพในแวดวงบันเทิงด้วยการเป็นนายแบบ มีผลงานการแสดงในซีรีส์และภาพยนตร์เรื่องต่าง ๆ ตั้งแต่ปี ค.ศ. 1986

ในปี ค.ศ. 2004 เป็นหนึ่งในนักแสดงนำของละครโทรทัศน์เรื่อง *[[ข้ามฟ้าเฉือนคม|ข้ามฟ้า...เฉือนคม]]* หรือ *Split Second* ซึ่งเป็นการสร้างร่วมกันระหว่างทีวีบีของฮ่องกง กับช่อง 3 ของประเทศไทยด้วย ด้วยการรับบท *ฝงจื่อเหว่ย* ตำรวจฮ่องกง

ชีวิตส่วนตัว มีภริยา คือ ม่อ เข่อซิ่น แฟนสาวซึ่งเป็นนางงามฮ่องกงประจำปี ค.ศ. 1993 โดยทั้งคู่คบหากันมานานกว่า 12 ปี โดยที่ไม่ได้สมรสกันอย่างเป็นทางการ

## ผลงานที่ผ่านมา
### ภาพยนตร์
*Angel (1987)
*นรถเถื่อน (-ภาพยนตร์ไทย, 1990)
*The Storm Riders (1998)
*Double Tap (2000)
*2002 (2001)
*One Nite in Mongkok  (2004)
*Overheard (2009)
*Once a Gangster (2010)
*The Lost Bladesman (2011)
*The Great Magician (2011)

### ละครโทรทัศน์
**[[ข้ามฟ้าเฉือนคม]]* (2004)
*Fox Volant of the Snowy Mountain (2006)
Dream Link มนต์รักในม่านเมฆ (2007)

## อ้างอิง

## แหล่งข้อมูลอื่น
*[ข้อมูลจาก[IMDb]]

หมวดหมู่:นักแสดงฮ่องกง

หมวดหมู่:ชาวมาเก๊า
ดับเบิลยูดับเบิลยูซี ยูนิเวอร์แซล เฮฟวี่เวท แชมเปียนชิพ

**ดับเบิลยูดับเบิลยูซี ยูนิเวอร์แซล เฮฟวี่เวท แชมเปียนชิพ** () เป็นเข็มขัดแชมป์โลกรุ่นเฮฟวี่เวทเส้นหนึ่งของ สภามวยปล้ำโลก ที่ก่อตั้งขึ้นเมื่อวันที่ 21 กรกฎาคม ค.ศ. 1982 แชมป์คนปัจจุบัน คือ คาร์ลิโต้

## แหล่งข้อมูลอื่น
*Wrestling-Titles.com
*Wrestling Information Archive 

หมวดหมู่:แชมเปี้ยนชิพของมวยปล้ำรุ่นเวิลด์เฮฟวี่เวท
หมวดหมู่:เข็มขัดแชมป์ของสภามวยปล้ำโลก
สก็อต พาร์กเกอร์

**สก็อต แมททิว พาร์กเกอร์** () เกิดเมื่อวันที่ 13 ตุลาคม ค.ศ. 1980 เป็นอดีตนักฟุตบอลชาวอังกฤษ เขาเคยได้รับรางวัลนักฟุตบอลยอดเยี่ยมของสมาคมผู้สื่อข่าวอังกฤษ ในฤดูกาล 2010–11 และเป็นตัวแทนทีมชาติอังกฤษในทุกระดับตั้งแต่อายุต่ำกว่า 16 ปีจนถึงรุ่นใหญ่ เขาเป็นที่รู้จักในฐานะกองกลางตัวกลางที่สามารถเข้าหยุดฝ่ายตรงข้ามยาก ๆ ได้

สก็อต พาร์กเกอร์ได้รับแต่งตั้งให้เป็นกัปตันทีมชาติอังกฤษแทนที่จอห์น เทอร์รี่ ในนัดที่อังกฤษลงอุ่นเครื่องแพ้ต่อฮอลแลนด์ไป 2–3 ที่สนามเวมบลีย์ ในวันที่ 29 กุมภาพันธ์ ค.ศ. 2012

## อ้างอิง

หมวดหมู่:ผู้เล่นในพรีเมียร์ลีก
หมวดหมู่:นักฟุตบอลทีมชาติอังกฤษ
หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้เล่นสโมสรฟุตบอลนอริชซิตี
หมวดหมู่:ผู้เล่นสโมสรฟุตบอลฟูลัม
หมวดหมู่:บุคคลจากลอนดอนโบโรแลมเบท
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:กองกลางฟุตบอล
หมวดหมู่:ผู้จัดการทีมฟุตบอลชาวอังกฤษ
หมวดหมู่:นักกีฬาจากลอนดอน
หมวดหมู่:ผู้จัดการทีมสโมสรฟุตบอลฟูลัม
หมวดหมู่:ผู้จัดการทีมสโมสรฟุตบอลบอร์นมัท
หมวดหมู่:ผู้จัดการทีมสโมสรฟุตบอลเบิร์นลีย์
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมฟุตบอลในอิงกลิชฟุตบอลลีก
แซดู แกตา

**แซดู แกตา** () เกิดเมื่อวันที่ 16 มกราคม ค.ศ. 1980 ที่บามาโก เป็นนักฟุตบอลชาวมาลี ปัจจุบันเล่นให้กับสโมสรฟุตบอลบาร์เซโลนาและฟุตบอลทีมชาติมาลี ในตำแหน่งกองกลาง เขายังเล่นตำแหน่งกองกลางตัวรุกและกองกลางตัวรับได้ เขายังถือพาสปอร์ตฝรั่งเศส

หมวดหมู่:ผู้เล่นในลีกเอิง
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลเซบิยา
หมวดหมู่:กองกลางฟุตบอล
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
สำนักจัดการภาวะฉุกเฉินกลาง

thumb|สัญลักษณ์ของสำนักจัดการภาวะฉุกเฉินกลาง

**สำนักจัดการภาวะฉุกเฉินกลาง** () หรือ **ฟีมา** () เป็นหน่วยงานรัฐของสหรัฐอเมริกาที่ก่อตั้งขึ้นเมื่อวันที่ 1 เมษายน พ.ศ. 2522 สำหรับปฏิบัติการในสถานการณ์ฉุกเฉิน โดยมีหน้าที่หลักคือการประสานงานสำหรับแก้ปัญหาภัยพิบัติที่เกิดขึ้นในสหรัฐอเมริกา 

สำนักจัดการภาวะฉุกเฉินกลางจะเข้าไปช่วยจัดการเมื่อทางผู้ว่าการรัฐได้ประกาศสถานการณ์ฉุกเฉินและได้แจ้งเรื่องไปยังประธานาธิบดีสหรัฐอเมริกาให้ทางสำนักฯ ช่วยจัดการกับภัยพิบัติดังกล่าว

การประสานงานของสำนักจัดการภาวะฉุกเฉินกลางนอกเหนือจากการจัดการและบรรเทาภัยพิบัติแล้ว สำนักฯ ยังมีผู้เชี่ยวชาญในแต่ละสายวิชาชีพ ช่วยในการจัดการทั้งทางด้านบูรณะโครงสร้างพื้นฐาน ประสานงานและช่วยเหลือธุรกิจขนาดกลางและเล็ก สำนักฯ ยังคงมีการจัดอบรมให้กับทางประชาชนเพื่อเตรียมความพร้อมในการรับมือสถานการณ์ภัยพิบัติที่จะเกิดขึ้นในอนาคต

## ตัวอย่างผลงานความช่วยเหลือ
* พายุเฮอร์ริเคนแอนดรูว์ที่รัฐลุยเซียนา พ.ศ. 2545
* พายุเฮอร์ริเคนฟรานเซสที่รัฐฟลอริดา พ.ศ. 2547
* พายุเฮอร์ริเคนแคทรีนาที่นิวออร์ลีนส์ พ.ศ. 2548
* ไฟไหม้ป่าที่รัฐแคลิฟอร์เนีย พ.ศ. 2551

## อ้างอิง

## แหล่งข้อมูลอื่น
* FEMA.gov

หมวดหมู่:ภัยพิบัติ
หมวดหมู่:สหรัฐอเมริกา
วงศ์แอลลิเกเตอร์

**วงศ์แอลลิเกเตอร์** (; ชื่อวิทยาศาสตร์: Alligatoridae) เป็นวงศ์ของสัตว์เลื้อยคลานในอันดับจระเข้ (Crocodylia) ที่ยังคงสืบเผ่าพันธุ์มาจนถึงปัจจุบัน ที่แยกออกจากวงศ์ Crocodylidae หรือวงศ์ของจระเข้ทั่วไป

โดยวงศ์แอลลิเกเตอร์ปรากฏขึ้นมายุคครีเตเชียสเป็นครั้งแรก และไม่ค่อยเปลี่ยนแปลงรูปร่างจากเดิมมากนักจนถึงปัจจุบันจนอาจเรียกว่าเป็นซากดึกดำบรรพ์มีชีวิตจำพวกหนึ่งก็ว่าได้ 

รูปร่างและลักษณะของวงศ์แอลลิเกเตอร์ จะแตกต่างจากจระเข้ในวงศ์ Crocodylidae คือ ปลายปากมีลักษณะคล้ายตัวอักษรยู (U) เมื่อหุบปากแล้วฟันที่ขากรรไกรล่างจะสวมเข้าไปในร่องของขากรรไกรบนจึงมองไม่เห็นฟันของขากรรไกรล่าง ส่วนปลายของขากรรไกรล่างซ้ายและขวาเชื่อมต่อกันเป็นพื้นที่แคบ กระดูกเอนโทพเทอรีกอยด์อยู่ห่างจากแถวของฟันที่กระดูกแมคซิลลาเป็นช่องกว้าง กระดูกพาลาทีนมีก้านกระดูกชิ้นยาวอยู่ทางด้านหน้าและยื่นเลยช่องในเบ้าตา พื้นผิวด้านบนของลิ้นมีสารเคอราติน ไม่มีต่อมขจัดเกลือบนลิ้น

แบ่งออกได้เป็น 2 วงศ์ย่อย คือ Alligatorinae คือ แอลลิเกเตอร์อเมริกัน (*Alligator mississippiensis*) ซึ่งมีขนาดใหญ่ที่สุด พบได้ในสหรัฐอเมริกาอย่างกว้างขวาง  และแอลลิเกเตอร์จีน (*A. sinensis*) ซึ่งมีขนาดเล็กกว่ามาก พบได้เฉพาะพื้นที่ลุ่มแม่น้ำแยงซีในภาคตะวันออกของจีนแผ่นดินใหญ่เท่านั้น  และ Caimaninae ซึ่งมีขนาดเล็กกว่า และเป็นที่รู้จักกันดีในชื่อสามัญว่า "จระเข้เคแมน" ซึ่งพบได้ตั้งแต่อเมริกากลางจนถึงทวีปอเมริกาใต้ ซึ่งนิยมเลี้ยงเป็นสัตว์เลี้ยง เพราะมีขนาดเล็ก

โดยแต่เดิมนั้น แอลลิเกเตอร์มีจำนวนสมาชิกของวงศ์มากกว่านี้ แต่ได้สูญพันธุ์ไปหมดแล้ว ซึ่งปัจจุบันในสองวงศ์ย่อยนี้รวมกันแล้วมีจำนวนเพียง 8 ชนิดเท่านั้น

## อ้างอิง

หมวดหมู่:จระเข้
หมวดหมู่:สัตว์เลื้อยคลาน
หมวดหมู่:วงศ์แอลลิเกเตอร์
วงศ์ย่อยแอลลิเกเตอร์

**วงศ์ย่อยแอลลิเกเตอร์** (วงศ์: Alligatorinae) เป็นวงศ์ย่อยของวงศ์ Alligatoridae ซึ่งเป็นวงศ์ใหญ่ของอันดับจระเข้ (Crocodylia) 

มีลักษณะเฉพาะคือ มีกระดูกฮัยออยด์เป็นชิ้นเรียวแคบ ช่องเปิดจมูกเป็นช่องคู่ เดิมเคยมีจำนวนสมาชิกที่หลากหลาย แต่ได้สูญพันธุ์ไปหมดแล้ว ในปัจจุบันเหลือเพียงแค่ 2 ชนิดเท่านั้น และอยู่ในสกุลเดียว คือ *[[Alligator]]* คือ แอลลิเกเตอร์อเมริกัน (*A. mississippiensis*)  และแอลลิเกเตอร์จีน (*A. sinensis*)

แอลลิเกเตอร์อเมริกัน จัดเป็นแอลลิเกเตอร์ขนาดใหญ่ ที่เมื่อโตเต็มที่แล้วยาวได้ถึง 4 เมตร โดยมีขนาดเฉลี่ย 2.1 เมตร พบกระจายพันธุ์อยู่ทั่วไปตามแหล่งน้ำต่าง ๆ ของสหรัฐอเมริกา เช่น หนอง, บึง หรือลุ่มแม่น้ำต่าง ๆ  ส่วนแอลลิเกเตอร์จีนเป็นขนาดเล็กกว่ามาก ปัจจุบันอยู่ในสภาวะใกล้สูญพันธุ์มากแล้ว พบได้เฉพาะในลุ่มแม่น้ำแยงซีของจีนแผ่นดินใหญ่ในภาคตะวันออกเท่านั้น

## อ้างอิง

หมวดหมู่:วงศ์แอลลิเกเตอร์
วงศ์ตะโขง

**วงศ์ตะโขง** (Gavialidae) เป็นวงศ์ของสัตว์เลื้อยคลานในอันดับจระเข้ (Crocodylia) วงศ์หนึ่ง

มีลักษณะที่แตกต่างไปจากจระเข้ในวงศ์อื่น ๆ อย่างเห็นได้ชัด คือ มีส่วนปลายของหัวเรียวยาวและยาวมากที่สุดจนเป็นลักษณะเฉพาะ เมื่อหุบปากแล้วจะยังเห็นฟันครึ่งทางของด้านหน้าของขากรรไกรทั้งด้านบนและด้านล่าง กระดูกเอนโทพเทอรีกอยด์อยู่ชิดกับแถวฟันที่กระดูกแมคซิลลา กระดูกพาลาทีนมีก้านกระดูกชิ้นยาวอยู่ทางด้านหน้าและยื่นเลยเข้าไปในช่องเบ้าตา พื้นผิวด้านบนของลิ้นไม่มีสารเคอราติน ไม่มีต่อมขจัดเกลือบนลิ้นหรือมีก็มีขนาดที่เล็กมาก

จากปากที่เรียวยาวและแคบทำให้จระเข้ในวงศ์ตะโขงนี้กินได้เฉพาะสัตว์น้ำอย่าง ปลาเท่านั้น

แบ่งออกเป็นได้อีก 3 วงศ์ย่อย (ดูในตาราง) ซึ่งเดิมเคยมีจำนวนสมาชิกที่หลากหลายกว่านี้ แต่ในปัจจุบันได้สูญพันธุ์ไปหมดแล้ว เหลือเพียงแค่ 2 ชนิด คือ 

* ตะโขงอินเดีย หรือ ตะโขงแท้ (*Gavialis gangeticus*) ซึ่งอยู่ในวงศ์ย่อย Galavinae พบได้ในเอเชียใต้ 
* ตะโขง หรือ ตะโขงมลายู หรือ ตะโขงเทียม (*Tomistoma schlegelii*) ที่พบได้ในแหลมมลายู ซึ่งจัดอยู่ในวงศ์ย่อย Tomistominae 

## อ้างอิง

หมวดหมู่:จระเข้
หมวดหมู่:วงศ์ตะโขง
สะพานฮิราโดะ

thumb|right|สะพานฮิราโดะ

**สะพานฮิราโดะ** () เป็นสะพานแขวนในจังหวัดนางาซากิ ประเทศญี่ปุ่น เชื่อมระหว่างเกาะฮิราโดะกับเกาะคีวชู สร้างเสร็จเมื่อปี ค.ศ. 1977 ช่วงกลางสะพานมีความยาว 465.65 เมตร รวมความยาวทั้งสิ้น 665 เมตร

## แหล่งข้อมูลอื่น
* เว็บไซต์ทางการ 
* ภาพถ่ายสะพานฮิราโดะ
* 

หมวดหมู่:สิ่งก่อสร้างในจังหวัดนางาซากิ
ฮิราโดะ
ฮิราโดะ
หมวดหมู่:การขนส่งในจังหวัดนางาซากิ
ฮิราโดะ
ฮิราโดะ
แกซวีน

**แกซวีน** () เป็นเมืองหลักและเมืองที่ใหญ่ที่สุดของจังหวัดแกซวีน ประเทศอิหร่าน จากข้อมูลประชากรในปี ค.ศ. 2006 มีประชากร 349,821 คน จาก 96,420 ครอบครัว ตั้งอยู่ห่างจากกรุงเตหะรานไปทางทิศตะวันตกเฉียงเหนือ 165 กิโลเมตร เป็นศูนย์กลางการคมนาคมที่สำคัญ ผลิตสิ่งทอ ทำแป้ง

เมืองนี้ก่อตั้งขึ้นเมื่อคริสต์ศตวรรษที่ 3–4 โดยราชวงศ์ซัสซานิก ในคริสต์ศวรรษที่ 7 ชาวมุสลิมได้เข้าปกครองทำให้มีความรุ่งเรือง ในคริสต์ศตวรรษที่ 8 กาหลิบฮารูนอัลรอซีดได้สร้างป้อมปราการล้อมรอบเมืองระหว่าง ค.ศ. 1548–1598 ได้สถาปนาเป็นเมืองหลวงของอาณาจักรเปอร์เซียได้รับความเสียหายอย่างมากจากแผ่นดินไหวหลายครั้ง

หมวดหมู่:เมืองในประเทศอิหร่าน
หมวดหมู่:เมืองหลวงเก่าของอิหร่าน
อิมาบาริ

**อิมาบาริ** () เป็นนครในจังหวัดเอฮิเมะ ประเทศญี่ปุ่น เป็นเมืองที่ใหญ่เป็นอันดับสองของจังหวัดเอฮิเมะ มีขนาดพื้นที่ทั้งสิ้น 419.14 ตารางกิโลเมตร มีจำนวนประชากร 148,444 คน

## แหล่งข้อมูลอื่น
* 
*  
* 

หมวดหมู่:นครในจังหวัดเอฮิเมะ
หมวดหมู่:เมืองท่าในประเทศญี่ปุ่น
รายพระนามพระมหากษัตริย์เบลเยียม

**รายพระนาม[[พระมหากษัตริย์เบลเยียม]]** ตั้งแต่ปี 2374 เมื่อพระเจ้าเลออปอลที่ 1 พระมหากษัตริย์พระองค์แรกขึ้นครองราชย์ หลังจากเบลเยียมแยกตัวออกจากเนเธอร์แลนด์ในช่วงการปฏิวัติเบลเยียม พ.ศ. 2373

ภายใต้รัฐธรรมนูญแห่งราชอาณาจักรเบลเยียม พระมหากษัตริย์จะใช้คำว่า 'King of the Belgians' แทน 'King of Belgium' เพื่อสะท้อนว่าพระมหากษัตริย์เป็นสัญลักษณ์ของประชาชนทุกคนในประเทศ และอำนาจของพระมหากษัตริย์ถูกจำกัดโดยรัฐธรรมนูญ

ตั้งแต่ปี 2374 เบลเยียมมีพระมหากษัตริย์ทั้งหมด 7 พระองค์ และผู้สำเร็จราชการ 2 คน

## รายพระนาม

## เส้นเวลา

ImageSize = width:800 height:auto barincrement:20
PlotArea  = top:10 bottom:50 right:130 left:20
AlignBars = late

DateFormat=dd/mm/yyyy
Period     = from:1830 till:2025
TimeAxis   = orientation:horizontal
ScaleMajor = unit:year increment:10 start:1830

Colors     =
  id:king   value:green legend: king   
  id:regent value:blue     legend: regent 

Legend     = columns:4 left:150 top:24 columnwidth:100

TextData =
  pos:(20,27) textcolor:black fontsize:M
  text:"Title:"

BarData =
  barset:PM

PlotData=
  align:left fontsize:S shift:(3,-4) anchor:from width:15 
  barset:PM

 from: 25/02/1831 till: 20/07/1831 color:regent text:"Erasme Louis Surlet de Chokier" fontsize:8
 from: 04/06/1831 till: 10/12/1865 color:king text:"Leopold I" fontsize:10
 from: 17/12/1865 till: 17/12/1909 color:king text:"Leopold II" fontsize:10
 from: 23/12/1909 till: 17/02/1934 color:king text:"Albert I" fontsize:10
 from: 23/02/1934 till: 16/07/1951 color:king text:"Leopold III" fontsize:10
 from: 20/09/1944 till: 20/07/1950 color:regent text:"Charles" fontsize:8
 from: 17/07/1951 till: 31/07/1993 color:king text:"Baudouin" fontsize:10
 from: 09/08/1993 till: 21/07/2013 color:king text:"Albert II" fontsize:10
 from: 21/07/2013 till: end        color:king text:"Philippe" fontsize:10



## ดูเพิ่ม
* รายพระนามคู่อภิเษกสมรสในพระมหากษัตริย์เบลเยียม

บ
ว็อนซัน

**ว็อนซัน** () เดิมมีชื่อว่า **ว็อนซันจิน** () เป็นเมืองท่าและฐานทัพเรือในจังหวัดคังว็อน ประเทศเกาหลีเหนือ ตั้งอยู่ฝั่งตะวันออกของคาบสมุทรเกาหลี ริมฝั่งทะเลญี่ปุ่น และเป็นเมืองหลักของจังหวัด กองทัพจักรวรรดิญี่ปุ่นเปิดใช้งานท่านี้ใน ค.ศ. 1880

ก่อนสงครามเกาหลีใน ค.ศ. 19501953 เมืองนี้อยู่ในเขตการปกครองของจังหวัดฮัมกย็องใต้ และในช่วงสงคราม เมืองนี้เป็นสถานที่เกิดการปิดล้อมว็อนซัน ประชากรในนครมีประมาณ 329,207 คนเมื่อ ค.ศ. 2013 บุคคลสำคัญจากว็อนซันได้แก่คิม คี-นัม ทูตและอดีตรองประธานพรรคแรงงานเกาหลี

ใน ค.ศ. 2013 มีการประกาศว่านครว็อนซันจะถูกพัฒนาให้เป็นแหล่งท่องเที่ยวฤดูร้อนที่มีรีสอร์ทและสถานบันเทิง คิม จ็อง-อึนที่เคยใช้ชีวิตในวัยเด็กที่นั่น ได้แสดงความสนใจในการพัฒนาภูมิภาคอย่างมาก โดยมีการก่อสร้างโครงสร้างพื้นฐานใหม่ เช่น ท่าอากาศยานคัลมา ซึ่งเป็นท่าอากาศยานนานาชาติที่ใช้ได้ทั้งพลเรือนและสนามทดสอบทางทหาร มีการจัดตั้งบริษัทของรัฐขึ้นมา คือ บริษัทพัฒนาเขตว็อนซัน โดยมีการศึกษาความเป็นไปได้สำหรับโรงแรมหลากหลายประเภท รวมถึงการพัฒนาเชิงพาณิชย์และอุตสาหกรรม

## ชื่อ
ว็อนซันยังมีชื่อเรียกอีกแบบว่า Yonghunghang, ยฺเหวียนชานในภาษาจีน เก็นซังในภาษาญี่ปุ่น และท่าเรือลาซาเรวาหรือท่าเรือลาซาเรฟในภาษารัสเซีย

## เขตบริหาร
ว็อนซันเป็นศูนย์กลางบริหารของจังหวัดคังว็อน

นครว็อนซันแบ่งออกเป็น 45 *[[Administrative divisions of North Korea|ทง]]* (ย่าน) และ 14 *[[Administrative divisions of North Korea|รี]]* (หมู่บ้าน):

* Changchon-dong
* Changdŏk-dong
* Changsan-dong
* Chŏkchŏn-dong
* Chŏnjin-dong
* Chungchŏng-dong
* Haean-dong
* Haebang 1-dong
* Haebang 2-dong
* Kaesŏn-dong
* Kalma-dong
* Kwangsŏk-dong
* Kwanphung-dong
* Myŏngsasimri-dong
* Myŏngsŏk-dong
* Naewŏnsan-dong
* Namsan-dong
* Panghasan-dong
* Pogmak-dong
* Poha-dong
* Pongchun-dong
* Pongsu-dong
* Phyŏnghwa-dong
* Ryŏdo-dong
* Ryongha-dong
* Ryul-dong
* Sambong-dong
* Sang-dong
* Segil-dong
* Sinhŭng-dong
* Sinphung-dong
* Sinsŏng-dong
* Sŏgu-dong
* Sŏkhyŏn-dong
* Songchŏn-dong
* Songhŭng-dong
* Sŭngri-dong
* Tŏksŏng-dong
* Tongmyŏngsan-dong
* Thap-dong
* Wau-dong
* Wŏnnam 1-dong
* Wŏnnam 2-dong
* Wŏnsŏk-dong
* Yangji-dong
* Changrim-ri
* Chuksal-li
* Chungp'yŏng-ri
* Chilbong-ri
* Chunsan-ri
* Hyŏndong-ri
* Namchŏn-ri
* Raksu-ri
* Ryongchŏn-ri
* Samthae-ri
* Sangja-ri
* Sinsŏng-ri
* Susang-ri
* Yŏngsam-ri

## ภูมิอากาศ
นครนี้มีสภาพภูมิอากาศชื้นภาคพื้นทวีป (เคิพเพิน *Dwa*)

## เมืองพี่น้อง
*  ซาไกมินาโตะ ประเทศญี่ปุ่น (ค.ศ. 1992–2006)
*  ปวยบลา ประเทศเม็กซิโก
*  วลาดีวอสตอค ประเทศรัสเซีย

## อ้างอิง

## อ่านเพิ่ม
* Dormels, Rainer. North Korea's Cities: Industrial facilities, internal structures, and typification. Jimoondang, 2014. 
*Introduction to Investment Projects in Wonsan-Mt. Kumgang International Tourist Zone, Wonsan Zone Development Corporation. Pyongyang, 2016.

## แหล่งข้อมูลอื่น

* Wonsan Kalma Beach 원산 갈마 해변
* The Wonsan Operation, October 1950 - Korean War amphibious assault ordered by General Douglas MacArthur
* Google Earth images of Wonsan, including one of Kim Jong Il's palaces, a military airfield, and the ferry *[[Mangyongbong-92]]*
* nk.joins.com/map/view.asp?idx=i141.htm
* City profile of Wonsan 

หมวดหมู่:นครในประเทศเกาหลีเหนือ
หมวดหมู่:จังหวัดคังว็อน (ประเทศเกาหลีเหนือ)
โรงเรียนสฤษดิ์เสนาพิทยาคม

**โรงเรียนสฤษดิ์เสนา** 

## ประวัติ
โรงเรียนสฤษดิ์เสนา จัดตั้งจากความคิดของพันเอกอุดม เกษพรม ผู้บังคับการกรมรบพิเศษที่ 4 ค่ายสฤษดิ์เสนาในสมัยนั้น ต่อมาพันเอกอุดม เกษพรม ได้ย้ายไปดำรงตำแหน่งที่สูงขึ้น พันเอกหาญ เพไท ย้ายมาดำรงตำแหน่งผู้บังคับการกรมรบพิเศษที่ 4 ได้ดำเนินการตามเจตนารมณ์ของผู้บังคับการฯ คนเดิม ได้จัดสร้างอาคารเรียนชั่วคราว เปิดเป็นโรงเรียนสาขาของโรงเรียนวังทองพิทยาคม 

ทำพิธีเปิดเมื่อวันที่ 16 พฤษภาคม พ.ศ. 2527 มีนักเรียน 81 คน อาจารย์พิศิษฐ์ ทรัพย์เจริญ อาจารย์ใหญ่โรงเรียนวังทองพิทยาคม ได้มอบหมายให้ นายสายหยุด แพนคร มาดูแลแทนในฐานะหัวหน้าโรงเรียนสาขาวังทองพิทยาคม ในปีการศึกษา พ.ศ. 2529 กระทรวงศึกษาธิการ ได้ประกาศจัดตั้งเป็นโรงเรียนมัธยมศึกษา สังกัดกรมสามัญศึกษา เมื่อวันที่ 4 กุมภาพันธ์ พ.ศ. 2529 และแต่งตั้ง นายองอาจ สุขแสงสุวรรณ เป็นครูใหญ่ ตั้งชื่อโรงเรียนว่า โรงเรียนสฤษดิ์เสนา
ปีการศึกษา พ.ศ. 2532 นายสุรเดช วงษ์บา ได้รับการแต่งตั้งให้มาดำรงตำแหน่งครูใหญ่ และ อาจารย์ใหญ่โรงเรียนสฤษดิ์เสนา มีนักเรียนจำนวนทั้งสิ้น 140 คน 
ปีการศึกษา พ.ศ. 2537 นายพละ พันธุ์พินิจ ได้รับการแต่งตั้งให้มาดำรงตำแหน่งอาจารย์ใหญ่ เปิดสอนในระดับชั้นมัธยมศึกษาตอนต้น และระดับชั้นมัธยมศึกษาตอนปลาย มีนักเรียนจบในระดับชั้นมัธยมศึกษา ปีที่ 6 ในปีการศึกษา พ.ศ. 2542 เป็นรุ่นแรก ปีการศึกษา 2543 นายนาถ นาคพงษ์ ได้รับการแต่งตั้งให้มาดำรงตำแหน่งอาจารย์ใหญ่จนถึง เดือนกันยายน พ.ศ. 2544
วันที่ 16 พฤศจิกายน พ.ศ. 2544 นางโสภา นครจินดา ได้รับการแต่งตั้งให้มาดำรงตำแหน่งผู้บริหาร 
วันที่ 10 กุมภาพันธ์ พ.ศ. 2549 นายบรรจง เลิศเสม ได้รับการแต่งตั้งให้มาดำรงตำแหน่งผู้บริหาร 
วันที่ 10 กุมภาพันธ์ พ.ศ. 2551 นายประชุม ปิ่นสกุล ได้รับการแต่งตั้งให้มาดำรงตำแหน่ง
ผู้บริหาร ได้เพิ่มชื่อโรงเรียนเป็นโรงเรียนสฤษดิ์เสนาพิทยาคม เมื่อเดือนพฤศจิกายน พ.ศ. 2552 
วันที่ 29 ตุลาคม พ.ศ. 2553 นายกฤต คงชู ย้ายมาดำรงตำแหน่งผู้อำนวยการโรงเรียน วันที่ 29 พฤศจิกายน พ.ศ. 2557  นางเรณู  บุญเสรฐ  ผู้อำนวยการชำนาญการพิเศษ  ย้ายมาดำรงตำแหน่งผู้อำนวยการโรงเรียนจนถึงปัจจุบัน  โดยมีครูผู้สอนจำนวน 12 คน ลูกจ้างประจำ 2 คน

## สถานที่ตั้ง
โรงเรียนสฤษดิ์เสนาพิทยาคม ตั้งอยู่เลขที่ 15 หมู่ 19 ถนนสายพิษณุโลก – หล่มสัก ตำบล วังนกแอ่น อำเภอวังทอง จังหวัดพิษณุโลก รหัสไปรษณีย์ 65130 พื้นที่ประมาณ 50 ไร่ อยู่ในเขตป่าสงวน ของกรมป่าไม้ หลักกิโลเมตรที่ 33 

## ลักษณะภูมิประเทศ
พื้นที่เป็นที่ราบสูงลาดเอียงเชิงเขา สภาพพื้นดินเป็นดินปนหิน บางพื้นที่เป็นลานหินขนาดใหญ่ มีร่องน้ำไหลผ่านโรงเรียน และมีน้ำป่าไหลหลากในฤดูฝน

**ทิศเหนือ**          ติดต่ออำเภอชาติตระการ อำเภอนครไทย

**ทิศใต้**            ติดต่ออำเภอเนินมะปราง อำเภอบางกระทุ่ม

**ทิศตะวันออก**       ติดต่ออำเภอนครไทย

**ทิศตะวันตก**        ติดต่ออำเภอเมือง อำเภอวัดโบสถ์

## สัญลักษณ์ประจำโรงเรียน
อักษรย่อ “ ส.น.พ.”

## สีประจำโรงเรียน
ฟ้า– ขาว 

## อ้างอิง
* http://school.obec.go.th/saritsena/index.php

หมวดหมู่:โรงเรียนในจังหวัดพิษณุโลก
หมวดหมู่:สถานศึกษาในอำเภอวังทอง
กำลังภายใน

**พลังภายใน** หรือ **กำลังภายใน** คือ วิธีการกำหนดลมหายใจ การทำสมาธิ และการฝึกฝนทางจิตวิญญาณ ของจีน ที่เกี่ยวข้องกับ ลัทธิเต๋า และ ศิลปะการป้องกันตัวของจีน พลังภายใน โดยปกติแล้ว มักจะเกี่ยวกับศิลปะการป้องกันตัวแบบอ่อน หรือ แบบภายใน (Soft Style, Internal Style, หรือ 內家) ซึ่งตรงข้ามกับแบบแข็ง (Hard Style, Externall Skill, หรือ 外功)
ศิลปะการป้องกันตัวแบบเส้าหลินจัดเป็นแบบแข็ง

พลังภายในมีการใช้ทั้งในศิลปะการป้องกันตัว และ อย่างอื่นนอกเหนือไปจากนั้น ตัวอย่างของศิลปะการป้องกันตัวที่ใช้พลังภายใน ได้แก่ ไท่เก๊ก, ฝ่ามือแปดรูป (Baguazhang), ชิงอี้ฉวน (Xingyiquan) ตัวอย่างของการใช้พลังภายในที่ไม่ใช่ศิลปะการป้องกันตัว คือ การฝึกสมาธิตามแบบลัทธิเต๋า

## พลังภายใน กับ ศิลปะการป้องกันตัวแบบภายใน
ศิลปะการป้องกันตัวแบบภายใน จะเน้นการฝึกการประสานความสัมพันธ์ระหว่างการเคลื่อนไหวของร่างกาย และ การหายใจ ซึ่งเรียกว่า เป็นการประสานพลังภายนอก และ ภายใน (內外合一)

การฝึกพลังภายในนั้นจะเกี่ยวกับความนิ่งทางกายภาพ และการเคลื่อนไหวอย่างมีสติ เพื่อให้กล้ามเนื้อผ่อนคลายจากความตึงเครียด

## พลังภายใน กับ การทำสมาธิ
การฝึกพลังภายใน เชื่อว่า จะช่วยทำให้เกิด ความรู้ตัว ที่ดีขึ้น
และเชื่อกันว่า การฝึกพลังภายใน นั้นจะช่วยขัดเกลา สามสมบัติ (三寳) ซึ่งได้แก่ กายสำคัญ (Jing 精), กระแสชีวิต หรือ ลมปราณ (Qi 氣) และ จิตวิญญาณ (Shen 神)
ลัทธิเต๋าเชื่อว่า ทั้งสามสมบัตินี้ คือ พลังงานที่เกี่ยวข้องกับมนุษย์ ดังที่ ตำราเต๋าเตชิง (Tao Te Ching) กล่าวไว้ว่า "เต๋า (道) ให้กำเนิด หนึ่ง, หนึ่งให้กำเนิด สอง (太極) หรือ หยิน กับ หยาง (陰陽), สองให้กำเนิด สาม (ซึ่งอาจตีความได้เป็น กายสำคัญ 精, ลมปราณ 氣 และ จิตวิญญาณ 神, หรือ บางครั้ง อาจหมายถึง สวรรค์ (Tian 天), โลก (Di 地) และ คน (Ren 人), และ จาก สามให้กำเนิดหมื่นสรรพสิ่ง (Wanwu 萬物) ซึ่งคือทุก ๆ อย่างในสวรรค์และโลก"

## อ้างอิง
* Blofeld, J. *Taoism, The Quest for Immortality*, Mandala-Unwin Paperbacks London, 1989. ISBN 0-04-299008-4
* Cheng, Tinhung. *Tai Chi Transcendent Art*, The Hong Kong Tai Chi Association Press Hong Kong, 1976. (only available in Chinese)
* Wile, Douglas *Lost T'ai-chi Classics from the late Ch'ing Dynasty* State University of New York Press, Albany, 1996. ISBN 0-7914-2653-X
* Wu Gongzao. *Wu Family T'ai Chi Ch'uan* (吳家太極拳), Hong Kong, 1980, Toronto 2006, ISBN 0-9780499-0-X
* Keen, Thomas. *Iron Vest Qigong*. ISBN 978-1-6024-3000-6
* Danaos, Kosta, *Nei Kung, The Secret Teachings of the Warrior Sage*, Inner traditions, 2002, ISBN 0-89281-907-3
* Chen Kaiguo and Zheng Shunchao, *Opening the Dragon Gate. The Making of a Modern Taoist Wizard.*. ISBN 0804831858

## แหล่งข้อมูลอื่น
* Neigong.net is a site devoted to original texts of Neigong, neijia and qigong
* Interview with Nei Kung practitioner, Master C.K. Chu 
* Video of Nei Kung practitioner, John Chang
* Founder of Kunlun Nei Kung
* European website for Kunlun Nei Kung 
* website for Xing Shen Zhuang practice as a foundation training 

หมวดหมู่:ศิลปะการป้องกันตัว
หมวดหมู่:สมาธิ
หมวดหมู่:วัฒนธรรม
วิลเลียม เอช. เมซี

**วิลเลียม เอช. เมซี** () นักแสดงชายชาวอเมริกัน มีชื่อเต็มว่า **วิลเลียม ฮอลล์ เมซี จูเนียร์** (William Hall Macy Junior) เกิดเมื่อวันที่ 13 มีนาคม ค.ศ. 1950 ที่ไมอามี รัฐฟลอริดา แต่มาเติบโตและใช้ชีวิตอยู่ที่รัฐจอร์เจียและแมรี่แลนด์

วิลเลียม เอช. เมซี่ เป็นที่รู้จักกันดีจากการเป็นนักแสดงในบทสมบทของภาพยนตร์หลายเรื่องที่มีชื่อเสียงและประสบความสำเร็จ อาทิ *[[Fargo]]* ในปี ค.ศ. 1996 จากการกำกับของพี่น้องโคเฮน (ซึ่งในเรื่องนี้ได้รับการเข้าชิงรางวัลออสการ์ในสาขานักแสดงประกอบชายยอดเยี่ยมด้วย), *[[ผ่านาทีวิกฤติกู้โลก|Air Force One]]* ในปี ค.ศ. 1997 จากการกำกับของวูล์ฟแกง ปีเตอร์เซน, *[[ไซโค (1998)|Psycho]]* ในปี ค.ศ. 1998 จากการกำกับของ กัส แวน แซงต์, *[[เทพบุตรแม็กโนเลีย|Magnolia]]* ในปี ค.ศ. 1999, *[[Jurassic Park III]]* ในปี ค.ศ. 2001, *[[Bobby (2006 film)|Bobby]]* ในปี ค.ศ. 2006 จากการกำกับของเอมิลิโอ เอสเตเวซ, *[[Wild Hogs]]* ในปี ค.ศ. 2007 เป็นต้น

นอกจากนี้ผลงานยังมีผลงานในแบบซีรีส์เช่น *[[อีอาร์ (ซีรีส์)|ER]]* ซึ่งได้เข้าชิงรางวัลเอ็มมี่ และยังมีชื่อเข้าชิงรางวัลลูกโลกทองคำ 3 ครั้ง นอกจากการเป็นนักแสดงแล้ว วิลเลียม เอช. เมซี ยังเป็นนักเขียนและผู้สอนการแสดงอีกด้วย

ชีวิตส่วนตัว สมรสกับเฟลิซิตี้ ฮอฟฟ์แมน นักแสดงสาวในปี ค.ศ. 1997

## ผลงาน
*Fargo (1996)
*Air Force One (1997)
*Psycho (1998)
*A Civil Action (1998)
*Pleasantville (1998)
*Wag the Dog (1999)
*Boogie Nights (1999)
*Mystery Men (1999)
*Magnolia (1999)
*Panic (2000)
*Jurassic Park III (2001)
*Bobby (2006)
*Wild Hogs (2007)

## อ้างอิง

## แหล่งข้อมูลอื่น
* 

หมวดหมู่:นักแสดงอเมริกัน
หมวดหมู่:นักเขียนบทชาวอเมริกัน‎
หมวดหมู่:บุคคลจากไมแอมี
วิเวียน สฺวี

**วิเวียน สฺวี** (, , พินอิน: Xú Ruòxuān, เวด-ไจลส์: Hsu Jo-hsüan, ) นักแสดง, นางแบบและนักร้องหญิงที่มีชื่อเสียงชาวไต้หวัน เกิดเมื่อวันที่ 19 มีนาคม ค.ศ. 1975 ที่ใจกลางกรุงไทเป ประเทศไต้หวัน มีชื่อจริงว่า **สฺวี รั่วเซฺวียน** (徐淑娟) 

จบการศึกษาระดับมัธยมศึกษาตอนต้นจากโรงเรียนไทเปเจียนซิง, มัธยมศึกษาตอนปลายจากโรงเรียนไทเปซูหลินกัว และระดับอุดมศึกษาจาก วิทยาลัยธุรกิจนานาชาติไทเป 

เข้าสู่วงการบันเทิง ด้วยการชนะรางวัล "Talented Beautiful Girl" ที่จัดขึ้นโดยสถานีโทรทัศน์ซีทีเอส ของไต้หวัน เมื่อปี ค.ศ. 1990 ซึ่งในขณะนั้น เธอทำงานเป็นพนักงานส่งอาหารทางจักรยาน ในปีเดียวกันนี้เธอได้เข้าเป็น 1 ใน 3 สมาชิกเกิร์ลกรุ๊ป Girls ซึ่งถือเป็นก้าวแรกในวงการบันเทิง

ต่อมาในปี ค.ศ. 1995 ได้เดินทางสู่ประเทศญี่ปุ่น มีผลงานเป็นละครโทรทัศน์เรื่อง *Miss Diamond* ของเครือข่ายสถานีโทรทัศน์อาซาฮี พร้อมกับมีผลงานโฆษณาหลายชิ้น ต่อมาในเดือนเมษายน ปี ค.ศ. 1996 จึงได้มีอัลบั้มเพลงเป็นชุดแรก คือ *天使想*  ซึ่งในช่วงต้นของการใช้ชีวิตอยู่ที่ประเทศญี่ปุ่นของเธอไม่ราบรื่น เพราะไม่สามารถสื่อสารภาษาญี่ปุ่นได้ ทำให้ได้รับความกดดันและพบอุปสรรคต่าง  ๆ

ในช่วงเวลาเดียวกันเธอมีผลงานเป็นนางแบบ Photobook ภาพนู้ด 2 ชุด คือ Angel ในปี ค.ศ. 1995 และ Venus ในปี ค.ศ. 1996 

นอกจากนี้แล้วเธอยังมีความสามารถด้านการเขียนเนื้อเพลงอีกด้วย โดยได้รับการยอมรับในวงกว้าง เมื่อเป็นผู้แต่งเนื้อเพลง *Cute Woman* ให้กับ เจย์ โช และเขียนอีก 2 เพลงในอัลบั้มของ อู๋ เจี้ยนห่าว หรือ แวนเนสแห่งวงบอยแบนด์ F4 อีกด้วย ซึ่งเนื้อเพลงของเธอมีจุดเด่น คือ การใช้คำเรียบง่ายแต่เข้าถึงอารมณ์ 

ในปี ค.ศ. 2010 เธอได้กลับเข้าสู่วงการบันเทิงของญี่ปุ่นอีกครั้งหลังจากห่างหายมานาน 7 ปี

## ผลงานการแสดง
### ภาพยนตร์

### อนิเมะ

## ชีวิตครอบครัว

## อ้างอิง

## แหล่งข้อมูลอื่น
* 
*เว็บไซต์ส่วนตัว
หมวดหมู่:นักแสดงหญิงชาวไต้หวัน‎
หมวดหมู่:นักร้องหญิงชาวไต้หวัน
หมวดหมู่:นักแสดงภาพยนตร์ลามกชาวไต้หวัน
หมวดหมู่:นักแต่งเพลงชาวไต้หวัน
หมวดหมู่:นางแบบไต้หวัน
หมวดหมู่:นักแสดงภาพยนตร์ชาวไต้หวัน
หมวดหมู่:บุคคลจากไทเป
รายพระนามพระมหากษัตริย์อิตาลี

รายพระนามพระมหากษัตริย์แห่งราชอาณาจักรอิตาลี ตั้งแต่การรวมชาติอิตาลีในปี ค.ศ. 1861 ไปจนถึงการลงประชามติเปลี่ยนแปลงการปกครองไปใช้ระบอบสาธารณรัฐอิตาลีในปี ค.ศ. 1946

## รายพระนาม




## ดูเพิ่ม
* พระมหากษัตริย์อิตาลี

## อ้างอิง
* http://en.wikipedia.org/wiki/King_of_Italy

อ

*
พระมหากษัตริย์ภูฏาน

**พระมหากษัตริย์ภูฏาน** หรือเรียกอย่างเป็นทางการว่า **พระมหากษัตริย์แห่งราชอาณาจักรภูฏาน** เป็นประมุขแห่งรัฐของประเทศภูฏาน สถาปนาเมื่อวันที่ 17 ธันวาคม พ.ศ. 2450 สมเด็จพระราชาธิบดีโอกยัน วังชุก เป็นปฐมกษัตริย์

## รายพระนาม
ระบอบกษัตริย์ภูฏานได้รับการสถาปนาใน ค.ศ. 1907 จากการรวบรวมดินแดนและปกครองโดยราชวงศ์วังชุก สืบทอดตำแหน่ง *[[เปนลอป]]* (เจ้าเมือง) แห่งตรองสา กษัตริย์ภูฏานหรือที่รู้จักในนามของดรุก กยาลโป ("ราชามังกร") ตั้งแต่การประกาศใช้รัฐธรรมนูญแห่งราชอาณาจักรภูฏาน ค.ศ. 2008 พระมหากษัตริย์ทรงเป็นประมุข ขณะที่นายกรัฐมนตรีเป็นหัวหน้ารัฐบาลในระบอบประชาธิปไตยแบบรัฐสภา





## ดูเพิ่ม
* รายพระนามคู่อภิเษกสมรสในพระมหากษัตริย์แห่งภูฏาน
* ราชวงศ์วังชุก
* นายกรัฐมนตรีภูฏาน

## อ้างอิง

ภ
ดับเบิลยูดับเบิลยูซี

**ดับเบิลยูดับเบิลยูซี** (WWC) อาจหมายถึง:
* วูดโดรว์ วิลสัน เซ็นเตอร์
* เวิลด์เวทลิฟทิ้งแชมเปี้ยนชิพส 
* สภามวยปล้ำโลก (World Wrestling Counci) สมาคมมวยปล้ำอาชีพในเปอร์โตริโก
เหอ รุ่นตง

**เหอ รุ่นตง** (, จีนตัวเต็ม: 何潤東, จีนตัวย่อ: 何润东, พินอิน: Hé Rùndōng) นักแสดงและนักร้องชาวไต้หวันที่มีชื่อเสียง

เกิดเมื่อวันที่ 13 กันยายน ค.ศ. 1975 ที่ลอสแอนเจลิส, รัฐแคลิฟอร์เนีย สหรัฐอเมริกา จบการศึกษาศิลปะจากวิทยาลัยออกแบบศิลปะ ออนทาริโอ ออนทาริโอ แคนาดา เข้าสู่แวดวงบันเทิงเมื่อเดินทางกลับไต้หวัน  โดยเริ่มจากการเป็นนายแบบ มีผลงานการแสดงครั้งแรกเมื่อปี ค.ศ. 1994 ในภาพยนตร์เรื่อง *[[ม่านประเพณี |The Lovers]]* คู่กับ ต่งเจี๋ย จากนั้นจึงได้เปลี่ยนบทบาทมารับในแนวแข็งแกร่ง หรือบทแอ๊คชั่นที่แสดงถึงความแข็งแกร่งหรือบทของนักรบเป็นส่วนใหญ่ ทั้งรับบทคู่ปรับของเจิ้ง อี้เจี้ยน ใน *[[Born to be King]]* ในปี ค.ศ. 2000, *ปู้จิ้งอวิ๋น* จากซีรีส์ชุด *[[ฟงอวิ๋น ขี่พายุทะลุฟ้า ภาค 1 (ละครโทรทัศน์)|Wind and Cloud]]*  และ*[[ฟงอวิ๋น ขี่พายุทะลุฟ้า ภาค 2 (ละครโทรทัศน์)|Wind and Cloud 2]]* หรือ *ฟงอวิ๋น ขี่พายุทะลุฟ้า* ทั้ง 2 ภาค ในปี ค.ศ. 2002 และ ค.ศ. 2004 คู่กับ จ้าว เหวินจั๋ว ที่รับบท *เนี่ยฟง*

ด้านผลงานเพลงมีอัลบั้มของตนเองชุดแรกในปี ค.ศ. 1998 ในชื่อชุด *夢想的開始* สังกัดยูนิเวอร์แซล มิวสิก เมื่อปี 2016 เค้าแต่งงานกับ เพกกี ลิน อดีตนางแบบชาวไต้หวัน หลังคบหาดูใจมากกว่า 13 ปี

## ผลงานการแสดง
* The Lovers (1994)...รับบท ถิงว่านชุน
* Deja vu (1999)...คู่กับ เจ้า เวย
* The Truth About Jane & Sam (1999)...คู่กับ ฟ่าน หว่อง
* Born to be King (2000)
* When I Fall in Love With Both (2000)...คู่กับ ฟ่าน หว่อง
* Wind and Cloud (2002)...รับบท ปู้จิ้งอวิ๋น
* Kamen Rider 555: Paradise Lost (2003)...รับบท เลโอ / มาสค์ไรเดอร์ไซก้า
* Wind and Cloud 2 (2004)...รับบท ปู้จิ้งอวิ๋น
* Assassinator Jing Ke (2004)
* The Legend of Hero (2001)...รับบท หัวอิงสง
* Crouching Tiger, Hidden Dragon (2001)
* The Legend of Lu Xiaofeng (2006)...รับบท ไซมึ้งซวยเสาะ
* Men & Legends (2007)
* Three Kingdoms (2010)...รับบท ลิโป้
* The Monkey King....รับบท เอ้อหลางเฉิน (2012)
* King's war รับบท เซี่ยงหยู (2012)
* True Heart (2012) 
* Sword Master....รับบท อี้จับซา (2016)

## อ้างอิง

## แหล่งข้อมูลอื่น
*[ข้อมูลจาก [IMDb]]

หมวดหมู่:นักแสดงไต้หวัน
หมวดหมู่:นักร้องไต้หวัน
หมวดหมู่:บุคคลจากลอสแอนเจลิส
ดราก้อนเกทยูเอสเอ

**ดราก้อนเกทยูเอสเอ** หรือ **ดีจียูเอสเอ** (Dragon Gate USA (DGUSA)) เป็นสมาคมมวยปล้ำอาชีพของสหรัฐอเมริกา ก่อตั้งโดย ซาโตชิ โอจิ เมื่อปี ค.ศ. 2009 ภายใต้ บริษัทญี่ปุ่น ดราก้อนเกท เป็นผู้ถือหุ้นหลัก เป็นบริษัทสมาคมมวยปล้ำอาชีพอิสระที่อยู่ในประเทศสหรัฐอเมริกา

## รายชื่อรายการเพย์-เพอร์-วิวของดราก้อนเกทยูเอสเอ

## แชมเปียนชิพส
### แชมเปียนชิพสปัจจุบัน

## อ้างอิง

## แหล่งข้อมูลอื่น
* DGUSA.tv (official website)
* DGUSA Match Results and Significant Dates 
* September 8,2010 Audio Interview with Gabe Sapolsky 

หมวดหมู่:สมาคมมวยปล้ำอาชีพของสหรัฐอเมริกา
หมวดหมู่:มวยปล้ำอาชีพในปี พ.ศ. 2552
เหมิ่งเจียง

**เหมิ่งเจียง ** () เป็นเขตปกครองตนเองในมองโกเลีย เป็นรัฐหุ่นเชิดของจักรวรรดิญี่ปุ่น ประกอบด้วยจังหวัดของชาร์ฮาร์และสุย-ยฺเหวี่ยน ซึ่งอยู่ในภูมิภาคของ​​มองโกเลียใน ปัจจุบันเป็นส่วนหนึ่งของจีน รัฐแห่งนี้เรียกแบบไม่เป็นทางการว่า **เหมิงกู่กั๋ว** (蒙古国) มีสถานะรัฐคล้ายคลึงกับแมนจูกัว รัฐหุ่นเชิดของญี่ปุ่นในแมนจูเรีย สำหรับเหมิ่งเจียง แล้ว เมืองหลวงอยู่ที่จางเจียโข่ว โดยญี่ปุ่นได้ส่งเจ้าชายมองโกลนามว่าเดมชูงดองรอปซ์ ไปปกครองเหมิ่งเจียง 


หมวดหมู่:รัฐสิ้นสภาพในทวีปเอเชีย
หมวดหมู่:ประเทศจีน
หมวดหมู่:สงครามจีน–ญี่ปุ่นครั้งที่สอง
หมวดหมู่:เผด็จการทหาร
หมวดหมู่:รัฐและดินแดนที่ก่อตั้งในปี พ.ศ. 2479
หมวดหมู่:สิ้นสุดในปี พ.ศ. 2488
หมวดหมู่:รัฐบริวารของจักรวรรดิญี่ปุ่น
หมวดหมู่:รัฐสิ้นสภาพในเอเชียตะวันออก
หมวดหมู่:รัฐสิ้นสภาพในประวัติศาสตร์จีน
ลิโอเนล แบร์รีมัวร์

**ลิโอเนล แบร์รีมัวร์** () (28 เมษายน ค.ศ. 1878 - 15 พฤศจิกายน ค.ศ. 1954) เป็นนักแสดงภาพยนตร์ ละครเวที ละครวิทยุ ชาวอเมริกัน เขาได้รับรางวัลออสการ์จากบทตัวร้าย ในบทเฮนรี พอตเตอร์ ในภาพยนตร์ของแฟรงก์ คาปรา เรื่อง *[[It's a Wonderful Life]]* ในปี ค.ศ. 1946

## อ้างอิง

หมวดหมู่:นักแสดงอเมริกัน
หมวดหมู่:บุคคลจากฟิลาเดลเฟีย
หมวดหมู่:ผู้กำกับภาพยนตร์ชาวอเมริกัน
หมวดหมู่:นักแสดงนำชายยอดเยี่ยม รางวัลออสการ์
รายพระนามพระมหากษัตริย์อิรัก

## ราชอาณาจักรอิรัก (1921-1958)

### ราชวงศ์ฮัชไมต์

### ผู้อ้างสิทธิ์ในราชบัลลังก์ของอิรักและซีเรีย

## ดูเพิ่ม
*ราชอาณาจักรอิรัก
*ประวัติศาสตร์อิรัก
*รายพระนามคู่อภิเษกสมรสในพระมหากษัตริย์อิรัก

อ
หมวดหมู่:ราชวงศ์ฮัชไมต์
ฮิราโดะ

**ฮิราโดะ** () เป็นนครในจังหวัดนางาซากิ ประเทศญี่ปุ่น  นครนี้มีประชากรประมาณ 28,172 คน และความหนาแน่นประชากรที่ 120 คนต่อตารางกิโลเมตร มีขนาดพื้นที่ทั้งสิ้น  เดิมตัวเมืองตั้งอยู่บนเกาะฮิราโดะ แต่ภายหลังการควบรวมกับหมู่บ้านข้างเคียง ทำให้อาณาเขตของเมืองฮิราโดะขยายขว้างขึ้น ครอบคลุมพื้นที่บางส่วนของเกาะคีวชู โดยมีสะพานฮิราโดะเชื่อมระหว่างกัน

ฮิราโดะในอดีตเป็นเมืองท่าการค้าที่สำคัญระหว่างญี่ปุ่นกับจีนแผ่นดินใหญ่และเกาหลี นอกจากนี้ยังเคยเป็นสถานีการค้าของบริษัทอินเดียตะวันออกของดัตช์ในญี่ปุ่น

## ภูมิศาสตร์

## เมืองพี่น้อง
ฮิราโดะมีเมืองพี่น้องในญี่ปุ่นเพียงแห่งเดียว และนครมิตรภาพกับเมืองพี่น้องนอกญี่ปุ่นอย่างละแห่ง
* เซ็นซือจิ จังหวัดคานางาวะ ประเทศญี่ปุ่น (นครพี่น้อง)
* หนานอาน มณฑลฝูเจี้ยน ประเทศจีน (นครมิตรภาพ)
* โนร์ดไวก์ จังหวัดเซาท์ฮอลแลนด์ ประเทศเนเธอร์แลนด์ (นครพี่น้อง) (เดิมคือ Noordwijkerhout ซ฿่งสูญเสียสถานะเทศบาลตอนผนวกเข้ากับโนร์ดไวก์ใน ค.ศ. 2019)

## อ้างอิง

## ข้อมูล
* de Winter, Michiel. (2006).  "''VOC in Japan: Betrekkingen tussen Hollanders en Japanners in de Edo-periode, tussen 1602-1795''" ("VOC in Japan: Relations between the Dutch and Japanese in the Edo-period, between 1602-1795"). 
* Edo-Tokyo Museum exhibition catalog. (2000). *A Very Unique Collection of Historical Significance: The Kapitan (the Dutch Chief) Collection from the Edo Period—The Dutch Fascination with Japan.* Catalog of "400th Anniversary Exhibition Regarding Relations between Japan and the Netherlands", a joint-project of the Edo-Tokyo Museum, the City of Nagasaki, the National Museum of Ethnology, the National Natuurhistorisch Museum" and the National Herbarium of the Netherlands in Leiden, the Netherlands. Tokyo.
* Satow, Ernest Mason, ed. (1900). *The Voyage of Captain John Saris to Japan, 1613.* London: Hakluyt Society...Link to digitized version from the collection of the University of California

## แหล่งข้อมูลอื่น

* เว็บไซต์ทางการนครฮิราโดะ
* สถานีการค้าดัตช์ในฮิราโดะ
* Hirado City Tourism Association
* 

หมวดหมู่:นครในจังหวัดนางาซากิ
มีนาพร วงศ์โฆษสุวรรณ

## ผลงาน
### เพลง
* ศิลปินคู่ในชื่อ ซิสก้า (Siska)
* อัลบั้ม *"Kamikaze"* (รวมศิลปิน พ.ศ. 2549)
* อัลบั้ม *"Lipz Project"* (รวมศิลปิน พ.ศ. 2550)
* อัลบั้ม *"Kamikaze Friendship Never Ends"* (รวมศิลปิน พ.ศ. 2551)
* อัลบั้ม *"[[เซเวนเดส์|Seven days]]"* (พ.ศ. 2552) 
# ภาวะโลก Luv 
# จะมีสักวันที่เป็นของฉันไหม 
# รักแปลว่ารักหรือเปล่า 
# คนขี้ลืม 
# ยิ่งใกล้กันยิ่งกลั้นใจ 
# หยุดฉันที 
# อย่าเผลอนะ 
# คนใหม่ของฉัน 
# รักชัด ๆ 
# ไม่มีวันไหนไม่ใช่ของเธอ  
* อัลบั้ม *I Love KamiKaze #2* (พ.ศ. 2553)
# KamiKaze WAVE
* ซิงเกิล (พ.ศ. 2553) (วง  ร่วมกับ พิมและจินนี่)
# ห้าม (Stop it) 
# ฉากเรียกน้ำตา (Sad Scene)
# พลิกล็อกที่หัวใจ (Unexpected)
* อัลบั้ม *I Love KamiKaze #3* (พ.ศ. 2553)
# ห้าม (Stop it)
# ฉากเรียกน้ำตา (Sad Scene)

### การแสดง
* ละครเรื่อง *" บัวปริ่มน้ำ "* (พ.ศ. 2549)
* ละครเรื่อง *" ล่องเรือหารัก "* (พ.ศ. 2551)
* พิธีกรรายการ *"[[กามิกาเซ่ คลับ]]"* ()
* MV เด็กวุ่นวาย ของ โฟร์-มด
* MV เพลง หยุดได้ไหม ของวง เล้าโลม
* MV เพลง นะครับ นะคร้าบบบบ ของ เฟย์ ฟาง แก้ว
* MV เพลง MSN ของ เฟย์ ฟาง แก้ว
* MV เพลง  รู้ว่ามีอยู่ก็สายไป ของวง Pixel
* MV เพลง เลอะเลือน ของ แจ๊ค จารุพงศ์ (อดีตสมาชิกของไนซ์ ทู มีท ยู)
* MV เพลง ไม่รักเธอ ของ หวาย

### โฆษณา
* ขนมปาร์ตี้ ร่วมกับ เซเวนเดส์
* โทรศัพท์มือถือ GNET G101 ร่วมกับ เซเวนเดส์
## อ้างอิง

หมวดหมู่:นักร้องหญิงชาวไทย
รายพระนามพระมหากษัตริย์โรมาเนีย

200px|right|thumb|ธงพระราชอิสริยยศพระมหากษัตริย์แห่งชาวโรมาเนีย

**พระมหากษัตริย์แห่งชาวโรมาเนีย** (โรมาเนีย: Regele Românilor)คือประมุขสูงสุดซึ่งปกครองราชอาณาจักรโรมาเนียตั้งแต่ ค.ศ. 1881 จนกระทั่ง ค.ศ. 1947 เมื่อโรมาเนียประกาศสถาปนาสาธารณรัฐประชาชนโรมาเนียจากการบีบบังคับให้สมเด็จพระเจ้ามีไฮที่ 1 สละราชสมบัติ

## รายพระนามเจ้าผู้ครองสหราชรัฐ (ค.ศ. 1859–1881)
### ราชวงศ์คูซา

### ราชวงศ์โฮเอินท์ซ็อลเลิร์น-ซีคมาริงเงิน

## รายพระนามพระมหากษัตริย์แห่งชาวโรมาเนีย (ค.ศ. 1881–1947)

### ราชวงศ์โฮเอินท์ซ็อลเลิร์น-ซีคมาริงเงิน

## ผู้อ้างสิทธิ์ในราชบัลลังก์โรมาเนีย (ตั้งแต่ ค.ศ. 1947)

## ดูเพิ่ม
*รายพระนามคู่อภิเษกสมรสในพระมหากษัตริย์โรมาเนีย
*ประวัติศาสตร์โรมาเนีย
** รายพระนามผู้ปกครองวอลลาเซีย
** รายพระนามผู้ปกครองมอลดาเวีย
*ราชวงศ์โฮเฮนโซลเลิร์น-ซิกมาริงเง็น

## อ้างอิง

ร

หมวดหมู่:ราชวงศ์โฮเฮนโซลเลิร์น-ซิกมาริงเง็น
แอลลิเกเตอร์อเมริกา

**แอลลิเกเตอร์อเมริกา** หรือ **จระเข้ตีนเป็ดอเมริกา** () เป็นสัตว์เลื้อยคลานเฉพาะถิ่นที่พบเฉพาะในทางตะวันออกเฉียงใต้ของสหรัฐอเมริกา เป็นแอลลิเกเตอร์หนึ่งในสองชนิดที่ยังหลงเหลืออยู่ในโลก จัดอยู่ในสกุล *[[Alligator]]* วงศ์ Alligatoridae  มีขนาดใหญ่กว่าแอลลิเกเตอร์จีน (*A. sinensis*) ที่พบในประเทศจีน 

แอลลิเกเตอร์อเมริกา มีฟันที่แหลมคมในปาก สามารถงอกใหม่ทดแทนกันได้ทันที ประมาณว่ามีทั้งหมดราว 1,000 ฟันตลอดทั้งชีวิต อายุขัยโดยเฉลี่ย 30-50 ปี ตัวผู้โตเต็มที่มีความยาว 3.4 เมตร (11 ฟุต) ขณะที่ตัวเมียมีขนาดเล็กกว่า มีความยาวประมาณ 2.6 เมตร (8.5 ฟุต) บางครั้งตัวผู้ที่มีอายุมากอาจยาวได้มากกว่า 4 เมตร (13 ฟุต)

แอลลิเกเตอร์อเมริกา อาศัยอยู่ในพื้นที่ชุ่มน้ำทางตะวันออกเฉียงใต้ของสหรัฐอเมริกา เช่น อุทยานแห่งชาติเอเวอร์เกลดส์ ในรัฐฟลอริดา เป็นสัตว์ที่ออกหากินในเวลากลางคืน สามารถซ่อนตัวในโคลนตมหรือดงหญ้าได้เป็นอย่างดี กินอาหารได้หลากหลาย ทั้ง ปลา, กวาง, งูหลาม แม้กระทั่งเต่า ซึ่งเป็นสัตว์ที่มีกระดองแข็งหุ้มตัว เพราะจากการมีส่วนปลายของหัวแผ่กว้างและสั้นจึงหุบปาก จึงทำให้มีแรงงับจากกรามรุนแรงมาก

แอลลิเกเตอร์อเมริกา อาศัยอยู่ในถิ่นที่อยู่ที่มีอากาศอบอุ่น แต่ในฤดูหนาวที่ผิวหน้าน้ำแข็งตัวเป็นน้ำแข็ง ในระยะแรกเชื่อกันว่าในช่วงนี้แอลลิเกเตอร์อเมริกาจะเสาะหาพื้นที่ใต้น้ำหรือใช้โพรงดินเพื่อหลบเลี่ยงอากาศหนาว การศึกษาโดยใช้วิทยุติดตามตัวจึงทราบว่า แท้ที่จริงแล้วแอลลิเกเตอร์อเมริกาได้เคลื่อนย้ายตัวเองไปยังบริเวณน้ำตื้นและโผล่เฉพาะช่องเปิดจมูกขึ้นมาเหนือผิวน้ำเพื่อหายใจ เนื่องจากไม่สามารถลดระดับเมตาบอลิซึมในช่วงเวลาดังกล่าวได้จึงต้องใช้ออกซิเจนตลอดเวลาและหายใจโดยโผล่เฉพาะช่องเปิดจมูกขึ้นมาเหนือผิวน้ำ และขึ้นจากน้ำในเวลากลาสงวันเพื่อพึ่งแดด ซึ่งตรงกันข้ามกับพฤติกรรมของแอลลิเกเตอร์จีน ที่ในช่วงเวลาดังกล่าวจะใช้วิธีการจำศีลภายในโพรงที่ขุดขึ้นมา มีทั้งโพรงแห้งและโพรงน้ำ ระบบภายในโพรงมีความซับซ้อน

เป็นสัตว์ที่อยู่บนสุดของห่วงโซ่อาหาร เป็นสัตว์ที่เป็นอันตรายต่อมนุษย์ได้ และเคยมีแอลลิเกเตอร์อเมริกางับแขนนักท่องเที่ยวขาดมาแล้วในสวนสัตว์ และเคยมีกรณีบุกเข้าไปอยู่ในเขตที่อยู่อาศัยอย่างบ้านเรือนของมนุษย์ เช่น สระว่ายน้ำ หรือแม้แต่ในท่อระบายน้ำ

## อ้างอิง

## แหล่งข้อมูลอื่น

*Crocodilian Online
*Photo exhibit on alligators in Florida; from State Archives of Florida
*U.S. Fishery and Wildlife Service – alligator bellows and hisses 
* American Alligator  at care-sheet.com (Wiki*Pets*)

หมวดหมู่:วงศ์แอลลิเกเตอร์
เขตปกครองคณะสงฆ์จังหวัดตาก

การปกครองคณะสงฆ์ระดับจังหวัดเป็นไปตาม พรบ.คณะสงฆ์ พ.ศ. 2505 ฉบับแก้ไข พ.ศ. 2534 ที่จัดให้มีการปกครองคณะสงฆ์ระดับต่าง ๆ ลดหลั่นกันไปจนกระทั่งถึงระดับจังหวัด โดยจังหวัดตากอยู่ในเขตปกครองคณะสงฆ์ภาค 5 ในเขตปกครองคณะสงฆ์หนเหนือ อันประกอบด้วยจังหวัดสุโขทัย พิษณุโลก อุตรดิตถ์ โดยจัดแบ่งการปกครองภายในเป็น 9 อำเภอ (9 เจ้าคณะเภอ) 38 ตำบล (38 เจ้าคณะตำบล) 

ปัจจุบันมีพระประสิทธิศีลคุณ (เวช ปภากโร) วัดโคกพลู อำเภอเมืองตาก เป็นเจ้าคณะจังหวัดตาก

## ประวัติ

### เจ้าคณะจังหวัด
***พระประสิทธิศีลคุณ (เวช ปภากโร)** วัดโคกพลู อำเภอเมืองตาก จังหวัดตาก เจ้าคณะจังหวัดตาก
***พระวัชรบุราจารย์** วัดท่าปุย อำเภอสามเงา จังหวัดตาก รองเจ้าคณะจังหวัดตาก

### อำเภอการปกครองคณะสงฆ์
ประกอบด้วยการปกครองคณะสงฆ์ 9 อำเภอ มีเจ้าคณะอำเภอ 9รูป/องค์ คือ 
*อำเภอเมืองตาก พระครูโสภณชยาภรณ์  วัดชัยชนะสงคราม เป็นเจ้าคณะอำเภอ พระครูสังฆรักษืเทเวศน์  อคฺคเตโช วัดชัยชนะสงคราม เลขานุการเจ้าคณะอำเภอ
*อำเภอบ้านตาก 
*อำเภอแม่สอด พระครูปิยคุณวัฒน์  วัดดอนมูล เป็นเจ้าคณะอำเภอ พระครูอาทรสีลวัฒน์ วัดดอนมูล เป็นเลขานุการเจ้าคณะอำเภอ
*อำเภอพบพระ ตามมติมหาเถรสมาคม ครั้งที่ 20/2554 วันพุธ ที่ 10 สิงหาคม 2554
*อำเภอแม่ระมาด 
*อำเภอท่าสองยาง พระครูพิบูลธรรมานุวัตร วัดแม่ต้านเหนือ เป็นเจ้าคณะอำเภอ พระปลัดนครินทร์ โกวิโท วัดแม่ต้านเหนือ เป็นเลขานุการเจ้าคณะอำเภอ
*อำเภอสามเงา พระครูวิศาลกิจจานุวัตร   วัดสามเงาออก เจ้าคณะอำเภอ
*อำเภออุ้มผาง พระครูอนุกูลวรการ  วัดดอนแก้ว (อ.แม่สอด) เจ้าคณะอำเภอ พระมหาวัชรินทร์  วชิรญาโณ วัดดอนแก้ว (อ.แม่สอด) เลขานุการเจ้าคณะอำเภอ
*อำเภอวังเจ้า พระครูสิริสุตวัฒน์ (วันชัย) วัดส้มเกลี้ยง เป็นเจ้าคณะอำเภอ พระเทเวทย์  อคฺคโชโต เลขานุการเจ้าคณะอำเภอ

### ตำบลการปกครองคณะสงฆ์
รอข้อมูล

### วัดในเขตปกครองจังหวัดตาก
*รายชื่อวัดในจังหวัดตาก

## แหล่งข้อมูลอื่น
*สำนักงานมหาเถรสมาคม
*สำนักงานพระพุทธศาสนาจังหวัดตาก 
 

ตาก
หมวดหมู่:ศาสนาในจังหวัดตาก
หมวดหมู่:หน่วยการบริหารในจังหวัดตาก
หมวดหมู่:องค์การในจังหวัดตาก
เขตปกครองคณะสงฆ์จังหวัดพิษณุโลก

การปกครองคณะสงฆ์ระดับจังหวัดเป็นไปตามพระราชบัญญัติคณะสงฆ์ พ.ศ. 2505 ฉบับแก้ไข พ.ศ. 2534 ที่จัดให้มีการปกครองคณะสงฆ์ระดับต่าง ๆ ลดหลั่นกันไปจนกระทั่งถึงระดับจังหวัด โดยจังหวัดพิษณุโลกอยู่เขตปกครองคณะสงฆ์ภาค 5 ในเขตปกครองคณะสงฆ์หนเหนือ โดยจัดแบ่งการปครองภายในเป็น  9 อำเภอ (9 เจ้าคณะเภอ) 98 ตำบล (98 เจ้าคณะตำบล) 

ปัจจุบันมี

(1)  พระราชธรรมคณี (นารถ ลวณรกฺโณ น.ธ.เอก) เจ้าอาวาสวัดศรีรัตนาราม ตำบลท่าทอง อำเภอเมืองพิษณุโลก จังหวัดพิษณุโลก ที่ปรึกษาเจ้าคณะจังหวัดพิษณุโลก 

(2) พระศรีรัตนมุนี (ขวัญรัก ป.ธ.9) เจ้าคณะจังหวัดพิษณุโลก  (ตามมติประชุมมหาเถรสมาคม **ครั้งที่ 05/2561**  **มติที่ 125/2561** เมื่อวันที่ ๒๐ กุมภาพันธ์ ๒๕๖๑                 การเสนอแต่งตั้ง ***พระศรีรัตนมุนี*** **ให้ดำรงตำแหน่ง เจ้าคณะจังหวัดพิษณุโลก  ได้รับตราตั้งพระบัญชาฯ วันที่ 2 พฤษภาคม 2561** ) วัดพระศรีรัตนมหาธาตุ ตำบลในเมือง อำเภอเมืองพิษณุโลก

(3)  พระครูศรีสุธรรมาภรณ์ (ยงยุทธิ์ ป.ธ.6) รองเจ้าคณะจังหวัดพิษณุโลก รูปที่ 1  วัดมะขามเตี้ย ตำบลหัวรอ อำเภอเมืองพิษณุโลก จังหวัดพิษณุโลก

## ประวัติ
### เจ้าคณะจังหวัด

*จังหวัดพิษณุโลก มี 9 อำเภอ 98 ตำบล มีวัดในเขตปกครองจำนวน

(1)  พระราชธรรมคณี (นารถ ลวณรกฺโณ น.ธ.เอก) เจ้าอาวาสวัดศรีรัตนาราม ตำบลท่าทอง อำเภอเมืองพิษณุโลก จังหวัดพิษณุโลก ที่ปรึกษาเจ้าคณะจังหวัดพิษณุโลก 

(2) พระศรีรัตนมุนี (ขวัญรัก ป.ธ.9) เจ้าคณะจังหวัดพิษณุโลก  (ตามมติประชุมมหาเถรสมาคม **ครั้งที่ 05/2561**  **มติที่ 125/2561** เมื่อวันที่ ๒๐ กุมภาพันธ์ ๒๕๖๑                 การเสนอแต่งตั้ง ***พระศรีรัตนมุนี*** **ให้ดำรงตำแหน่ง เจ้าคณะจังหวัดพิษณุโลก  ได้รับตราตั้งพระบัญชาฯ วันที่ 2 พฤษภาคม 2561** ) วัดพระศรีรัตนมหาธาตุ ตำบลในเมือง อำเภอเมืองพิษณุโลก จังหวัดพิษณุโลก 

(3)  พระครูศรีสุธรรมาภรณ์ (ยงยุทธิ์ ป.ธ.6) รองเจ้าคณะจังหวัดพิษณุโลก รูปที่ 1  วัดมะขามเตี้ย ตำบลหัวรอ อำเภอเมืองพิษณุโลก จังหวัดพิษณุโลก]

(4)  พระรัตนโมลี (ไพรินทร์) รองเจ้าคณะจังหวัดพิษณุโลก รูปที่ 2   วัดพระศรีรัตนมหาธาตุ ตำบลในเมือง อำเภอเมืองพิษณุโลก  ในการประชุมมหาเถรสมาคม ครั้งที่ ๑/๒๕๖๒ เมื่อวันที่ ๑๐ มกราคม ๒๕๖๒ เลขาธิการ มหาเถรสมาคมเสนอว่า พระวิสุทธิวงศาจารย์ เจ้าคณะใหญ่หนเหนือ ได้มีลิขิต ที่ จญ.น. ๔/๒๕๖๒ ลงวันที่ ๙ มกราคม ๒๕๖๒

## ประวัติ

## แหล่งข้อมูลอื่น
*สำนักงานมหาเถรสมาคม
*สำนักงานพระพุทธศาสนาจังหวัดพิษณุโลก 

พิษณุโลก
หมวดหมู่:หน่วยการบริหารในจังหวัดพิษณุโลก
หมวดหมู่:ศาสนาพุทธในจังหวัดพิษณุโลก
หมวดหมู่:องค์การในจังหวัดพิษณุโลก
ดีจียูเอสเอ โอเพน เดอะ ฟรีดอม เกท แชมเปียนชิพ

**ดีจียูเอสเอ โอเพน เดอะ ฟรีดอม เกท แชมเปียนชิพ** (อังกฤษ:DGUSA Open the Freedom Gate Championship) เป็นเข็มขัดแชมป์ของ ดราก้อนเกทยูเอสเอ ก่อตั้งขึ้นเมื่อ 28 พฤศจิกายน ค.ศ. 2009 - 15 สิงหาคม ค.ศ. 2015

## รายนามการครองแชมป์โอเพน เดอะ ฟรีดอม เกท ดีจียูเอสเอ
การแข่งขันล่าสุด เกิดขึ้นเมื่อ  , 

## สถิติการครอง
[thumb|upright|[Johnny Gargano with the Open the Freedom Gate Championship belt, during his first title reign, the only two time champion]]

## ดูเพิ่ม
*ดราก้อนเกทยูเอสเอ

## อ้างอิง

หมวดหมู่:เข็มขัดแชมป์ของดราก้อนเกทยูเอสเอ
หมวดหมู่:เข็มขัดแชมป์ของอีโวล์ฟ
ท่าอากาศยานนานาชาติเจนีวา

**ท่าอากาศยานนานาชาติเจนีวา** , หรือที่รู้จักกันในชื่อ **ท่าอากาศยานกวงแทร็ง** เป็นท่าอากาศยานที่ให้บริการแก่เมืองเจนีวา ประเทศสวิสเซอร์แลนด์ ตั้งอยู่ห่างจากใจกลางเมืองไปทางทิศตะวันตกเฉียงเหนือ 4 กิโลเมตร และเชื่อมต่อโดยตรงกับทางด่วน เส้นทางเดินรถประจำทางและรถไฟ (SBB-CFF-FFS) และมีพื้นที่ติดกับพรมแดนระหว่างสวิตเซอร์แลนด์กับฝรั่งเศส และยังสามารถเข้าสู่ท่าอากาศยานได้จากทั้งสองประเทศ  ผู้โดยสารบนเที่ยวบินที่มาจากหรือจะไปฝรั่งเศสไม่ต้องผ่านด่านตรวจคนเข้าเมืองและศุลกากรของสวิตเซอร์แลนด์ หากยังคงอยู่ในพื้นที่ฝรั่งเศสของท่าอากาศยาน  การขนส่งสินค้าสามารถกระทำได้จากทั้งสองประเทศ ทำให้เจนีวากลายเป็นหนึ่งในศูนย์กลางการขนส่งสินค้าของสหภาพยุโรป แม้ว่าสวิสเซอร์แลนด์จะได้เป็นสมาชิกสหภาพยุโรปก็ตาม บางส่วนของท่าอากาศยานอยู่ในเขตเมย์แร็ง และอีกส่วนอยู่ในเขตกรองด์-แซเกอเน็กซ์

ท่าอากาศยานแห่งนี้มีรันเวย์คอนกรีตเดี่ยวที่ยาวที่สุดในสวิสเซอร์แลนด์ ซึ่งยาวประมาณ 3,900 เมตร และรันเวย์หญ้าที่มีขนาดเล็กกว่าอยู่ขนานกันเพื่อนำทางแก่อากาศยาน และท่าอากาศยานแห่งนี้เป็นฐานการบินใหญ่ของสายการบินอีซีเจ็ตสวิตเซอร์แลนด์ และฟลายบาบู ทั้งยังเป็นฐานการบินรองของสายการบินสวิสอินเตอร์เนชันแนลแอร์ไลน์ และเป็นฐานการบินในอดีตของสายการบินสวิสเวิร์ลด์แอร์เวย์ ก่อนจะหยุดให้บริการในปี 1998

ใน พ.ศ. 2553 ท่าอากาศยานแห่งนี้รองรับผู้โดยสาร 11,785,522 คน และเที่ยวบิน 177,401 เที่ยว

## สายการบินและจุดหมายปลายทาง

## อ้างอิง

หมวดหมู่:ท่าอากาศยานในประเทศสวิตเซอร์แลนด์
มหาวิทยาลัยวิทยาศาสตร์สุขภาพแห่งโปร์ตูอาแลกรี

**มหาวิทยาลัยวิทยาศาสตร์สุขภาพแห่งโปร์ตูอาแลกรี** (; อักษรย่อ: UFCSPA) เป็นสถาบันระดับอุดมศึกษาของรัฐ และทำการวิจัยด้านวิทยาศาสตร์สุขภาพซึ่งตั้งอยู่ในโปร์ตูอาแลกรี ประเทศบราซิล

มหาวิทยาลัยได้รับการก่อตั้งขึ้นใน ค.ศ. 1961 และมีคณะต่างๆ 10 คณะในปัจจุบัน ซึ่งได้แก่: เวชชีวศาสตร์, แพทยศาสตร์, พยาบาลศาสตร์, โภชนาการ, กายภาพบำบัด, จิตวิทยา, เภสัชกรรม, พิษวิทยา, วิทยาการทำอาหาร และ อรรถบำบัด

มหาวิทยาลัยนี้ได้ประสานงานกับ โรงพยาบาลเมตตา ซานตากาซา ซึ่งเป็นโรงพยาบาลขนาดใหญ่ในละตินอเมริกา

## โครงสร้าง
มหาวิทยาลัย วิทยาศาสตร์สุขภาพแห่งโปร์ตูอาแลกรีมีอาคารหลัก 5 ชั้น และศูนย์สำหรับการวิจัยกับศาสตราจารย์บัณฑิต เอโต เซอร์นี ลิมา ด้านสิ่งอำนวยความสะดวก นอกเหนือจากห้องปฏิบัติการต่างๆ ทางมหาวิทยาลัยยังมีห้องสมุด (ที่มีการเชื่อมต่ออินเทอร์เน็ตความเร็วสูง และศูนย์เพื่อการศึกษาของรายบุคคลและรายกลุ่ม), อัฒจันทร์, ห้องประชุม, ห้องศิลปะ, โรงอาหาร, ร้านอาหาร รวมถึงโบสถ์ ตลอดจนมีพื้นที่จอดรถสำหรับพนักงาน, ครู และนักเรียน ในปัจจุบัน จะมีการสร้างอาคารที่ล้อมรอบขึ้นภายในมหาวิทยาลัย รวมถึงจะมีห้องปฏิบัติการและห้องเรียนใหม่

มหาวิทยาลัยมีพื้นที่ 9,456.84 ตารางเมตร กับส่วนที่สร้างขึ้นใหม่รวมเป็น 13,121.09 ตารางเมตร

## อ้างอิง

## แหล่งข้อมูลอื่น
* Official website 

หมวดหมู่:โปร์ตูอาแลกรี
หมวดหมู่:คณะแพทยศาสตร์ในประเทศบราซิล